

REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADSKO VIJEĆE

KLASA: 361-01/15-01/21

URBROJ: 2186/12-03/01-15-1

Ivanec, rujan 2015.

  Na temelju članka 31. Zakona o komunalnom gospodarstvu (“Narodne novine” br. 36/95, 70/97, 128/99, 57/00, 59/01, 26/03 – pročišćeni tekst, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14, 36/15) i članka 35. Statuta Grada Ivanca (“Službeni vjesnik Varaždinske županije” br. 23/13 – pročišćeni tekst), Gradsko vijeće Ivanec na - sjednici održanoj -, donosi

**ODLUKU
o izmjenama i dopunama Odluke o komunalnom doprinosu**
 **Članak 1.**

U Odluci o komunalnom doprinosu (“Službeni vjesnik Varaždinske županije” br. 27/10, 37/10, 36/11, 34A/12 i 12/13), u članku 6. iza stavka 1., dodaje se novi stavak 2. koji glasi:

„Jedinična vrijednost komunalnog doprinosa u postupcima izdavanja rješenja o izvedenom stanju pokrenutim na temelju i u rokovima utvrđenim Zakonom o postupanju s nezakonito izgrađenim zgradama, podnositeljima zahtjeva za ozakonjenje zgrade umanjuje se za 50% utvrđene jedinične vrijednosti komunalnog doprinosa.“

 **Članak 2.**

Članak 11. mijenja se i glasi:

Za građenje građevina čija se gradnja planira sufinancirati sredstvima iz EU fondova, kao i drugim izvorima i potporama (npr. sklapanje ugovora za proizvodnju obnovljivih izvora energije), i/ili ovisi o izdavanju potrebnih akata i odobrenja državnih i drugih nadležnih tijela, na zahtjev obveznika plaćanja komunalnog doprinosa odgovarajućima aktom nadležnog tijela, može se odobriti odgoda utvrđivanja obveze plaćanja komunalnog doprinosa, do ishođenja prethodno navedenog akta ili odobrenja.

Obvezuje se obveznik plaćanja komunalnog doprinosa, ukoliko ishodi potrebno odobrenje ili sredstva prije isteka odobrenog roka odgode, da o tome obavijestiti nadležni upravni odjel, bez odgode a najkasnije u roku od 15 dana od primitka potrebnog odobrenja.

Ukoliko obveznik plaćanja komunalnog doprinosa ne obavijesti nadležni upravni odjel sukladno prethodnom stavku, a započne sa gradnjom građevine, nadležni upravni odjel bez odgode izdati će Rješenje kojim se utvrđuje obveza plaćanja komunalnog doprinosa.

  **Članak 3.**

 U članku 17. Stavak 1., briše se.

 **Članak 4.**

 Odredbe ove Odluke primjenjuju se i na već započete postupke.

 **Članak 5.**

 Ova Odluka stupa na snagu osmog dana od dana objave u „Službenom vjesniku Varaždinske županije.“

PREDSJEDNIK GRADSKOG VIJEĆA

GRADA IVANCA

 Edo Rajh, dipl.oec.